BM หงอย กำไร Q2/59 ลดลง 24% หลังรายได้จากชิ้นส่วนโลหะลดลง
BM หงอย กำไร Q2/59 ลดลง 24% มาที่ 10.35 ลบ. จากปีก่อนมีกำไร 13.55 ลบ. หลังมีรายได้จากการขายชิ้นส่วนโลหะลดลง ขณะที่ช่วง 6 เดือนแรก มีกำไรเพิ่มขึ้น 68% อยู่ที่ 23.80 ลบ. จากปีก่อน 14.14 ลบ.
11 ส.ค. 2559

บริษัท บางกอกชีทเม็ททัล จำกัด (มหาชน) หรือ BM รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 10.35 ล้านบาท หรือมีกำไรสุทธิ 0.03 บาทต่อหุ้น ลดลง 24% จากช่วงเดียวกันของปีก่อนที่มีกำไรสุทธิ 13.55 ล้านบาท หรือมีกำไรสุทธิ 0.05 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้จากการขายชิ้นส่วนโลหะลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 23.80 ล้านบาท หรือ 0.07 บาทต่อหุ้น เพิ่มขึ้น 68% จากช่วงเดียวกันของปีก่อนที่มีกำไรสุทธิ 14.14 ล้านบาท หรือ 0.06 บาทต่อหุ้น